శ్రీనగర్: కశ్మీర్లో శాంతిభద్రతల పరిస్థితిని దృష్టిలో ఉంచుకుని మొబైల్ ఇంటర్నెట్ (2జి, 3జి, 4జి) సర్వీసులను జమ్మూకశ్మీర్ ప్రభుత్వం శనివారంనాడు తిరిగి నిలిపివేసింది. కశ్మీర్ లోయలో ఫెస్బుక్, వాట్సాప్, ట్విట్టర్ సహా సామాజిక మాధ్యమాల సేవలను పునరుద్ధరించి 24 గంటలు కూడా కాకముందే రాష్ట్ర ప్రభుత్వం మరోసారి ఈ నిర్ణయం తీసుకుంది. శనివారం భద్రతా దళాలు జరిపిన ఎన్కౌంటర్లో హిజ్బుల్ ముజాహిద్దీన్ ఉగ్రవాది సబ్జార్ అహ్మద్ హతమయ్యాడు. గత ఏడాది భారత సైన్యం మట్టుబెట్టిన బుర్హాన్ వనీ స్థానంలో హిజ్బుల్ కమాండర్గా సబ్జార్ అహ్మద్ కొనసాగుతున్నాడు  పుల్వామాలోని ట్రాల్ ప్రాంతంలో సబ్జార్ను భద్రతా దళాలు ముట్టడించి మట్టుబెట్టాయి. దీంతో తాజా ఉద్రికతలు తెలెత్తాయి. ఈ నేపథ్యంలో ఇంటర్నెట్ సేవలలను ప్రభుత్వం తక్షణం నిలిపివేస్తూ ఆదేశాలిచ్చింది. సంఘ వ్యతిరేక శక్తులు కశ్మీర్లో శాంతి భద్రతలకు విఘాతం కలిగిచేందుకు సామాజిక మాధ్యమాలను దుర్వినియోగం చేస్తున్నారన్న కారణంగా భారత ప్రభుత్వం ఏప్రిల్ 17న కశ్మీర్లోని సోషల్ నెట్వర్కింగ్ సైట్స్పై నిషేధం విధించింది. దీనిపై సర్వత్రా నిరసనలు వ్యక్తమయ్యాయి. ఈనెల 11న ఐక్యరాజ్యసమితి నిపుణులు జమ్మూకశ్మీర్లో ఇంటర్నెట్ సర్వీసులపై నిషేధం ఎత్తివేయాలని, భావ ప్రకటనా స్వేచ్ఛను పునరుద్ధరించాలని భారత్కు విజ్ఞప్తి చేశారు.
srinagar: kashmeerlo saantibhadratala paristhitini drushtilo unchukuni mobail internet (2ji, 3ji, 4ji) sarveesulanu jammookashmir prabhutvam sanivaaramnaadu tirigi nilipivesindi. kashmir loyalo fesbook, watsap, twitter sahaa saamaajika maadhyamaala sevalanu punaruddharinchi 24 gantalu kuudaa kakamunde rashtra prabhutvam marosari ee nirnayam teesukundi. sanivaaram bhadrata dalaalu jaripina encounterlo hizbul mujahiddin ugravaadi sabjar ahmad hatamayyadu. gatha edaadi bhaarata sainyam mattubettina burhan vanee sthaanamlo hizbul kamandarga sabjar ahmad konasagutunnadu  pulvaamaaloni trall praantamlo sabjaarnu bhadrata dalaalu muttadinchi mattubettaayi. deentho taja udrikatalu telettaayi. ee nepathyamlo internet sevalalanu prabhutvam takshanam nilipivestuu aadesaalichindi. sangha vyatireka saktulu kashmeerlo saanti bhadratalaku vighaatam kaligichenduku saamaajika maadhyamaalanu durviniyogam chestunnaranna kaaranamgaa bhaarata prabhutvam epril 17na kashmeerloni soshal netwarking saitspy nishedham vidhinchindi. deenipai sarvatra nirasanalu vyaktamayyaayi. eenela 11na aikyaraajyasamiti nipunulu jammookashmeerlo internet sarveesulapai nishedham ettiveyaalani, bhaava prakatana swechhanu punaruddharinchaalani bhaaratku vignapti chesaru.